Ulianovsk

Ulianovsk (), 1780 arte Sinbirsk eta 1780-1924 bitartean Simbirsk () deitua, Errusiako hiria da, erresumaren mendebaldean dagoen Ulianovsk oblastaren hiriburua. Volga eta Sviyaga ibaien bilgunean dago, Moskutik 893 kilometrora. 2010ean 613.786 biztanle zituen.

Vladimir Leninen (Vladimir Ilyich Ulyanov sortzez) sorlekua izan zen, eta haren omenez jarri zitzaion Ulianovsk izena 1924an.

Historia 
1648an eraiki zuten Simbirskeko gotorlekua, Volga ibaiaren ezkerraldeko muino batean, Errusiar Inperioaren sortaldeko mugak babesteko asmoz. Errusia Siberiarantz zabaldu ahala, Simbirsk hiriaren garrantzi estrategikoa apalduz joan zen. 1796an hiri bihurtu zen, eta Volga ibaiertzeko merkataritza guneetako bat zen. Arrantza, abeltzantza, nekazaritza eta basotik lortutako produktuak merkaturatzen zituzten.

1924ko maiatzaren 9an izena aldatu zioten hiriari, ordutik aurrera Ulianovsk deitua izateko, Vladimir Lenin politikari eta iraultzailearen omenean. Han jaioa zen 1870ean, eta jaiotzaren mendeurrena ospatzeko (1970.ean) hiriaren hainbat gune eraldatu zituzten, ulianovtarrekin lotura zuzena zuten eraikuntzak kasu.

Egun industria hiria da: autoak eta hegazkinak ekoizten dituzte, besteak beste.

Klima 
Ulianovskek klima kontinental hezea du; udak beroak dira eta neguak hotzak.

Hiri senidetuak 
Ulianovsk ondorengo hiriekin senidetuta dago:

Ulianovsktar ospetsuak 
 Vladimir Lenin
 Aleksandr Kerenski
 Ivan Gontxarov

Erreferentziak

Kanpo estekak 
 Udalaren webgune ofiziala 

Ulianovsk oblasteko udalerriak
Vladimir Lenin